**Αθήνα:** 09.02.2021

**Αρ. Πρωτ.:** 201

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Η ΑΑΔΕ διευκρινίζει ότι δεν διακόπτεται η απαλλαγή από τα τέλη κυκλοφορίας**

Μετά από συντονισμένες ενέργειες και πιέσεις της ΕΣΑμεΑ, η ΑΑΔΕ ανακοίνωσε ότι δεν διακόπτεται η απαλλαγή από τέλη κυκλοφορίας που λήγουν μέχρι 31.12.2020. Η ΕΣΑμεΑ είχε παρέμβει καθώς είχε δημιουργηθεί μεγάλο πρόβλημα σε πολλούς δικαιούχους, εξαιτίας του γεγονότος ότι δεν λειτουργούσαν οι επιτροπές των ΚΕΠΑ, λόγω των μέτρων ενάντια στην πανδημία του κορονοϊού.

Στην εγκύκλιο, [που μπορείτε να τη βρείτε εδώ](https://www.esamea.gr/legal-framework/circulars/5150-9-2-2021-egkyklios-aade-gia-mi-diakopi-apofaseon-apallagis-apo-teli-kykloforias-poy-ligoyn-mexri-31-12-2020), αναφέρεται συγκεκριμένα:

«Κατόπιν της αναστολής των συνεδριάσεων των Υγειονομικών Επιτροπών του ΚΕ.Π.Α., και προκειμένου να διευκολυνθούν τα απαλλασσόμενα, λόγω αναπηρίας πρόσωπα, από τέλη κυκλοφορίας, διευκρινίζεται ότι δεν διακόπτονται για το 2021 οι χορηγημένες με απόφαση Προϊσταμένου Δ.Ο.Υ. απαλλαγές από τέλη κυκλοφορίας οι οποίες λήγουν μέχρι 31/12/2020, λόγω λήξης της ισχύος της γνωμάτευσης του ΚΕΠΑ.

Στην περίπτωση αυτή τα εν λόγω πρόσωπα υποχρεούνται σε προσκόμιση έως τις 30.6.2021 νέας απόφασης του ΚΕΠΑ (μαζί με την προβλεπόμενη ιατρική βεβαίωση αντιστοίχισης της πάθησης) που να δικαιολογεί τη σχετική απαλλαγή από τέλη κυκλοφορίας.

Σε περίπτωση προσκόμισης έως τις 30.6.2021 γνωμάτευσης του ΚΕΠΑ, η οποία όμως δεν δικαιολογεί τη χορήγηση απαλλαγής από τέλη κυκλοφορίας, τότε επιβάλλονται τα τέλη κυκλοφορίας χωρίς τα πρόστιμα.

Στην περίπτωση μη προσκόμισης γνωμάτευσης του ΚΕΠΑ έως τις 30.6.2021, με υπαιτιότητα του φορολογούμενου, τότε επιβάλλονται τα τέλη κυκλοφορίας και το πρόστιμο των κείμενων διατάξεων (υποπαρ. Ε7 αρ. πρώτου ν. 4093/2012)».

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |